ДОКЛАД 
За

 дейността на СНЦ “Местна инициативна група Сливница – Драгоман” за 2019г. 

Този доклад е изготвен в съответствие с чл.40, ал.2 от ЗЮЛНЦ

   Местна инициативна група Сливница – Драгоман (МИГ) е юридическо лице, регистрирано по ЗЮЛНЦ в обществена полза. Учредено е на 19.11.2010 г., в което участват 157 учредители, представители на местната власт, бизнес, земеделски производители, неправителствени организации и физически лица, имащи постоянен адрес или развиващи дейност на територията на общините Сливница и Драгоман. МИГ Сливница – Драгоман е финалния етап от успешно реализиран проект на общините Сливница и Драгоман по ОС4 “Лидер” от ПРСР 2007-2013 г. Във връзка с промените на нормативната база по прилагане на подхода Лидер, през месец април 2016г. беше извършена пререгистрация на членовете на Общото събрание на МИГ и определянето на принадлежността им към отделните сектори. В резултат на което членовете на ОС на МИГ Сливница – Драгоман се редуцираха до 42 члена. МИГ Сливница – Драгоман е регистрирана в Софийски окръжен съд ф.д.№64/2010 г. на 15.12.2010 г. Сдружението е вписано в регистъра на Министерство на правосъдието за осъществяване на общественополезна дейност, под №20110216007 и е издадено Удостоверение №007/16.02.2011г. През месец януари 2018г. МИГ Сливница – Драгоман се регистрира в регистъра на юридическите лица с нестопанска цел към Търговския регистър, съгласно изискванията на ЗЮЛНЦ. Органи за управление на Сдружението са Общо събрание, Управителен съвет – състоящ се от 7 (седем) члена, Председател на Управителния съвет и Изпълнителен директор. 

      През 2019г. се проведе едно редовно годишно общо събрание на 22.01.2019г. 

      През 2019г. са проведени двадесет заседания на УС, на които са взети 40 решения.

      През годината МИГ Сливница – Драгоман по подмярка 19.2 „Прилагане на операции в рамките на стратегии за Водено от общностите местно развитие“ е извършил следните дейности:
      Отворени приеми, съгласно ИГРП за 2019г. по 3 мерки – 4.1, 6.4 и 7.2. Приключили приеми по 6 мерки – 4.1, 6.4, 7.2 – първа процедура, 7.2 – втора процедура, 7.5 и 7.6, както следва:

1. По мярка 4.1 подадени 3 проекта, одобрен от МИГ един проект на стойност на субсидията 64 851.00 лв., очаква се одобрение на процедурата от ДФЗ;

2. По мярка 6.4 подадени 3 проекта, одобрен от МИГ 1 проект на стойност на субсидията 207 844,00 лв., очаква се одобрение на процедурата от ДФЗ;

3. По мярка 7.2 – първа процедура, подаден и одобрен 1 проект, като на 31.10.2019г. е подписан тристранен договор с Община Сливница на стойност на субсидията 267 932,00 лв.
4. По мярка 7.2 – втора процедура е подаден 1 проект, одобрен от МИГ 1 проект на стойност на субсидията 267 932,00 лв., очаква се одобрение на процедурата от ДФЗ;
5. По мярка 7.6 подадени 2 проекта, одобрени от МИГ два проекта на обща стойност на субсидията 69 775.63 лв., очаква се одобрение на процедурата от ДФЗ;
6. По мярка 7.5 няма подадени проектни предложения.
   По мярка 8.1 по независещи от МИГ причини /мярката на национално ниво не е получила индификационен номер от Европейската комисия/ не е отворен прием на проектни предложения.
    През 2019 година по подмярка 19.4 "Текущи разходи и популяризиране на стратегия за Водено от общностите местно развитие" са извършени следните дейности:

1. Приключена работа на пет КППП по мерки – 4.1, 6.4, 7.2 – първа процедура, 7.2 – втора процедура и 7.6, като са разплатени и възнагражденията на членовете на комисиите.

2. Проведена една информационна среща на местни лидери, свързана с представяне на СВОМР и възможностите за кандидатстване.
3. Проведено едно двудневно обучение на местни лидери, свързано с подготовка, изпълнение и отчитане на проекти и други, свързани с популяризиране на стратегията за ВОМР и прилагане на подхода.

4. Издадени 2 бр. информационни бюлетина на МИГ;

5. Изработени рекламни материали (тефтери, календари, настолни календари химикалки, флаш памети, торбички и джобни календарчета);

6. Отпечатани са шест броя публикации за информация относно дейността на МИГ Сливница – Драгоман във вестник „Софийски вестник”;
7. Извършен е мониторинг и оценка на стратегията за ВОМР за изпълнение на задълженията на МИГ по чл. 34, параграф 3, буква "ж" от Регламент (ЕС) 1303/2013
8. Изготвено едно проучване на мнението и нагласите на населението на територията на МИГ, относно прилагането на СВОМР.

     На 25.02.2019г. МИГ Сливница – Драгоман подписа договор за изпълнение на проект за техническа помощ по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014 - 2020г. на стойност 48 875.00 лв. Проекта беше успешно изпълнен и отчетен в ИСУН 2020 през месец септември 2019г. Той се изпълняваше на територията на МИГ Сливница - Драгоман и на територията на област Сардиния Италия, като чрез проекта се проведоха срещи с партньорски МИГ от Италия, с опит в представянето на местните забележителности - духовни, културни, географски, исторически и др. и се изготви съвместен проект за съхранението и представянето на местното духовно и културно наследство, като се подписа и Споразумение за партньорство. С изготвения проект МИГ Сливница – Драгоман има възможност да кандидатства през настоящата година. 
      През 2019 година МИГ Сливница – Драгоман участва в разработването на проект с наименование „Кажи сирене! Балканско сирене! по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014 - 2020г. в партньорство с три МИГ от България, с три МИГ от Гърция, с четири от Румъния и три от Молдова. Проекта има за цел да се насърчават и популяризират традиционните и непромишлени сирена, да се инвестира в по-здравословно хранително бъдеще, да се даде възможност на достойни приходи за производителите и да се поддържа производителният сектор с паралелни възможности за туризъм и културни дейности (сиренни пътища, фестивали, гастрономически събития и т.н.). През месец октомври 2019г. проекта се финиализира и се подписа Споразумение за партньорство. Предстой в началото на 2020г. да кандидатстваме за одобрение на проекта пред МЗХГ.
Отчет на база приходи и разходи
Признати приходи в размер на  156 507,81лв., в т.ч. 
· признат част от финансиране като приход в размер на 94 820,66лв. по проект за Стратегия за ВОМР по мярка 19.4 на ПРСР 2014-2020. 

· признат част от финансиране като приход в размер на 48 592,04лв. по проект за Стратегия за ВОМР по мярка 19.3 на ПРСР 2014-2020. 

· призната част от финансиране като приход за  начислени разходи за амортизации върху ново придобити активи в размер на 6 116,22лв. за 2019г.;

· признати приходи относно разходи за застраховка за 2019, платена през 2018г.  726,89лв.
· приходи от членски внос в размер на 252,00лв.;

· приходи от субсидии в размер на 5 000,00лв.;
· приходи от дарения на физически лица  1000,00лв.

Признати разходи в размер на 152 543,72лв. в т.ч. 
· платени разходи в размер на 94 820,66лв. по проект за Стратегия ВОМР по мярка 19.4 на ПРСР 2014-2020; 

· платени разходи в размер на 48 592,04лв. по проект за Стратегия ВОМР по мярка 19.3 на ПРСР 2014-2020; 

· признати разходи за застраховка за 2019, платена през 2018г.  726,89лв.
· начислени разходи за амортизации върху ново придобити активи в размер на 6116,22лв.за 2019г., 
· признати и платени са финансови разходи основно банкови такси в размер на 339,05лв.,
· начислени са разходи за лихви в размер на 870,01лв..
· отписани вземания(незвъстановена сума) от ДФ Земеделие 300,01лв.
· разходи за застраховка каско и злополука на МПС 546,26лв.
· раходи за интернет услуги 110,00лв.
· Данък МПС за 2019г. 122,58лв.
Печалба от нестопанска дейност в размер на  3 964,09лв.
Отчет на База паричен поток

Постъпления в приходната част е както следва:

Буква А - Постъпления:
1.   Постъпления от финансирания – преходен остатък от 2018г. по банкова сметка  64208,99лв. + 0,59лв. в каса; изпълнено 100%
2. Постъпления от авансово плащане по мярка 19.4.Стратегия ВОМР -  прието 0,00лв., изпълено 22 961,18лв. 

3. Постъпления от членски внос – прието 252,00лв; изпълнено  252,00лв. – 100,00%
4. Постъпления от ДФ Земеделие -  3-то и 4-то тримесечие 2018–  прието 54 577,38лв.; изпълнено 54 117,37лв. 
5.Постъпления от ДФ Земеделие – 1-во и 2-ро тримесечие 2019 –  прието 36 000,00лв.; изпълнено 36 823,37лв.
6. Постъпления от дарения и субсидии – прието 15 000.00лв.; изпълнено 6 000,00лв.

7.Постъпления от заеми – прието 30 000,00лв.; изпълнено 0,00лв.

Общо постъпления: 184 363,50лв.
    Плащанията в разходната част е както следва:
Буква Б – Плащания:

1.Плащания по програми на ЕС и други програми – прието 104 409,00лв.; изпълнено 94 945,69лв. 
2.Плащания по програми от Европейски съюз – мярка 19.3 - Използване на потенциала на територията на МИГ Сливница - Драгоман и идентифициране на партньорски МИГ от Италия за съвместно участие в проект, насочен към съхранение на духовния и културния живот на населението на територията на МИГ -  прието 48 875,00лв.; изпълнено 48 592,04лв.
3.Плащания по разходи за лихви и други разходи – прието 3 000,00 лв.; изпълнено 1623,91лв.
4.Връщане на заеми – прието 30 000,00лв.; изпълнено 0,00лв.
Общо плащания  145 161,64лв.
Салдо 31.12.2019г. 39 201,86лв., в.т.ч. по банкови сметки 39 175,76лв., в каса 26,10лв.
Изготвил:

Венцислав Димитров
Изпълнителен Директор  
